тѣ́мже дх҃ѡ́вная разумѣ̂нія пріи́мъ, пода́ждь и на́мъ, прпд̑бне, разу́мнѡ пѣ́сньми воспѣ́ти тя̀, си́це глаго́лющымъ: ра́дуйся, серафі́ме бл҃же́нне, нб҃е́сный человѣ́че и земны́й а́гг҃ле: ра́дуйся, въ любвѝ хрс̑ту̀ подража́телю: ра́дуйся, ст҃а́гѡ дх҃а ѡби́тель: ра́дуйся, уныва́ющымъ ве́ліе ра́дованіе: ра́дуйся, исто́чниче исцѣле́ній: ра́дуйся, скорбя́щымъ душа́мъ сла́дкое утѣше́ніе: ра́дуйся, и́нокѡмъ ти́хое приста́нище и учи́телю прему́дрый: ра́дуйся, похвало̀ землѝ рѡссі́йскія: ра́дуйся, серафі́ме, прпд̑бне ѻ́тче на́шъ